ทำมัมมี่ฝังแตนเบียน เคล็ดปราบหนอนหัวดำ
เขี่ยหนอนหัวดำทำมัมมี่,หนอนหัวดำ แมลงต่างถิ่นที่สร้างความเสียหายให้กับสวนมะพร้าวบ้านเรามาหลายปี ที่ผ่านมาแม้ทางการจะแนะนำวิธีกำจัด โดยใช้สารเคมีฉีดลำต้น สำหรับมะพร้าวที่สูงเกินกว่า 12 เมตร กับวิธีปล่อยแตนเบียนสำหรับมะพร้าวเตี้ยแต่ยังเอาไม่อยู่,แถมยังอาละวาดจากภาคใต้ขึ้นสู่ภาคกลาง ตะวันออก อีสาน และไม่เพียงบุกแค่สวนมะพร้าว ยังรุกเข้าทำลายสวนปาล์มน้ำมันอีกด้วย,วันนี้มาดูวิธีปราบหนอนหัวดำแบบฉบับภาคเอกชน ที่ทำสวนมะพร้าวออแกนิก ไร่เมอริโต้ อ.ท่าใหม่ จ.จันทบุรี กันบ้างมีเทคนิคจัดการแบบไหนถึงได้ผล โดยไม่ใช้สารเคมีใดๆเลย,ที่นี่เราใช้วิธีเกษตรชีวพลวัตร หรือเกษตรแบบไบโอไดนามิก โดยหันมามองจุดเริ่มต้นของปัญหาว่าเกิดจากอะไร แล้วไปแก้ไขตรงนั้น กรณีหนอนหัวดำมะพร้าว ปัญหาอยู่ตรง มักเกิดระบาดในช่วงฤดูแล้ง โดยเข้าไปกัดกินใบอ่อน ตั้งแต่เริ่มเป็นคันธง แล้วฝังตัวเป็นดักแด้ที่ใต้ใบแก่ กินจนใบแห้งตายไปหมด แต่ในฤดูฝนจะถูกน้ำฝนชะหนอนหัวดำให้หล่นลง เมื่อเข้าใจถึงจุดนี้แล้ว ฉะนั้นก่อนจะเข้าสู่ฤดูแล้ง จึงต้องป้องกันไว้ก่อนด้วยการใส่เชื้อราเขียว เมตตาไรเซียม ที่เราคัดสายพันธุ์ขึ้นมาเอง,เฉลิมชนม์ โพธิ์แดง หรือ ลุงหรั่ง ผจก.ไร่เมอริโต้ บอกถึงวิธี ป้องกันด้วยเชื้อราเขียวเป็นเชื้อราที่ได้มาจากการนำหนอนหัวดำที่ตายแล้ว มาตรวจวิเคราะห์พบว่า ตายจากเชื้อราตัวนี้ จึงนำเชื้อรานั้นมาเพาะขยายพันธุ์,การนำมาใช้จะเอามาผสมกับแกลบ 2 ส่วน รำ 1 ส่วน ปลายข้าว 1 ส่วน เติมน้ำให้พอมีความชื้น และเชื้อราเขียว มาคลุกเคล้าให้เข้าไปแล้วไปเทที่โคนต้นเหมือนให้เป็นปุ๋ย เพื่อมด ปลวก แมลงต่างๆ ที่อาศัยอยู่ใต้โคนมะพร้าวจะได้นำพาเชื้อราเขียวไปแพร่กระจายทั่วต้น หนอนหัวดำได้สัมผัสเชื้อราก็จะทยอยตาย,ส่วนวิธีการปราบปราม ในกรณีหนอนหัวดำอาละวาด ลุงหรั่ง จะใช้วิธีปล่อยแตนเบียน Bracon hebetor ไร่ละ 200 ตัว ห่างกัน 2 สัปดาห์ ไปเรื่อยๆ ตลอดฤดูแล้ง (4 เดือน),แต่วิธีการปล่อย ไม่ใช่ปล่อยให้บินไปแบบมั่วซั่วปล่อยแบบมียุทธวิธี นั่นคือ นำหนอนหัวดำวัยอ่อนมาให้แตนเบียนวางไข่ฝังในตัวหนอนหัวดำจนตายกลายเป็นมัมมี่ จากนั้นนำมัมมี่ใส่ขวดเปิดฝาไปแขวนไว้ต้นมะพร้าว,ไม่กี่วันแตนเบียนที่ฟักออกมาเป็นตัว จะบินออกไปหาอาหาร ตรงไปยังจุดที่มีหนอนหัวดำ เพื่อดูดกินและวางไข่ นี่เป็นเทคนิคที่เราศึกษาและค้นพบว่ามีประสิทธิภาพสูงสุด เพราะแตนเบียนตัวเต็มไปวางไข่ไว้ในหนอนตัวไหน เพื่อฟักออกมามันจะตามกลิ่นไปกัดกินหนอนชนิดนั้นทันที ให้วางไข่ในหนอนหัวดำ ฟักออกมาก็จะเลือกกินแต่หนอนหัวดำ ถ้าอยากรู้รายละเอียดวิธีการทำโทรศัพท์มาถามกันได้ที่ 08-6379-9106.,ไชยรัตน์ ส้มฉุน
หนอนหัวดำ แมลงต่างถิ่นที่สร้างความเสียหายให้กับสวนมะพร้าวบ้านเรามาหลายปี ที่ผ่านมาแม้ทางการจะแนะนำวิธีกำจัด โดยใช้สารเคมีฉีดลำต้น สำหรับมะพร้าวที่สูงเกินกว่า 12 เมตร 
เฉลิมชนม์ โพธิ์แดง,ลุงหรั่ง,ไร่เมอริโต้,หนอนหัวดำ,ไชยรัตน์ ส้มฉุน